Δομή και ιδιότητες ξύλου ψευδοτσούγκας [Pseudotsuga mensienzii (Mirb.) Franco] από πειραματική φυτεία στο Πανεπιστημιακό δάσος Περτουλίου.:
Creators: name: Κούστα, Νικολέτα Αριστείδη
Publisher: name: Aristotle University of Thessaloniki
Year: 2010
Subjects: Δομή
Ιδιότητες
Ψευδοτσούγκας
Structure
Properties
Douglas-fir

description: Aπό πειραματική φυτεία ψευδοτσούγκας ηλικίας 50 ετών μελετήθηκαν τα βασικά ποιοτικά χαρακτηριστικά δύο δέντρων ψευδοτσούγκας σε τρία ύψη για κάθε δέντρο. Συγκεκριμένα προσδιορίστηκαν η ηλικία, το πλάτος των αυξητικών δακτυλίων και το πλάτος του όψιμου ξύλου σε κάθε ύψος. Στη συνέχεια προσδιορίστηκαν η ξηρή πυκνότητα και οι διαστάσεις των τραχεϊδών του όψιμου και του πρώϊμου ξύλου. Με βάση τις τιμές που βρέθηκαν για τα παραπάνω χαρακτηριστικά των δέντρων μελετήθηκαν η οριζόντια, η κατακόρυφη και η πλάγια μεταβλητότητα της ξηρής πυκνότητας και του μήκους των τραχεϊδών καθώς και οι σχέσεις μεταξύ ορισμένων ποιοτικών χαρακτηριστικών. Το πλάτος των αυξητικών δακτυλίων στη βάση και των δύο δέντρων βρέθηκε να αυξάνεται μέχρι τα 12 – 17 χρόνια και στη συνέχεια να μειώνεται. Στη βάση και στα δύο ύψη (7,5 m και 16 m) των δύο δέντρων το μέσο πλάτος των αυξητικών δακτυλίων κυμάνθηκε μεταξύ 5,262 – 6,588 mm, το μέσο πλάτος του πρώιμου ξύλου μεταξύ 3,855 – 5,221 mm και το μέσο πλάτος του όψιμου ξύλου μεταξύ 0,921 – 1,746 mm. Προέκυψε ότι αυξανομένου του πλάτους των αυξητικών δακτυλίων μειώνεται το ποσοστό του όψιμου ξύλου. Δεν παρατηρήθηκε μεταβολή της ξηρής πυκνότητας με την ηλικία με κάποια συνέπεια για τα τρία ύψη και των δύο δέντρων και η μέση τιμή της ξηρής πυκνότητας κυμάνθηκε μεταξύ 0,378 – 0,471 g/cm³. Επίσης, υπάρχει τάση μείωσης της ξηρής πυκνότητας με την αύξηση του πλάτους των αυξητικών δακτυλίων και τάση αύξησης της ξηρής πυκνότητας με την αύξηση του ποσοστού του όψιμου ξύλου. Οι εξισώσεις που αποδίδουν τη σχέση μεταξύ ξηρής πυκνότητας (y) με τις δύο μεταβλητές "πλάτους αυξητικού δακτυλίου (x1)" και "ηλικία (x2)" είναι της μορφής y = a + bx1 + cx2 με συντελεστές προσδιορισμού R²=0,393 για το δέντρο 1 και R²=0,260 για το δέντρο 2. Στην κατακόρυφη και στην πλάγια μεταβλητότητα της ξηρής πυκνότητας δεν παρατηρήθηκε κάποια συγκεκριμένη τάση αύξησης ή μείωσης της πυκνότητας καθ’ ύψος και στα δύο δέντρα. Στη βάση και στα δύο ύψη (7,5 m και 16 m) των δύο δέντρων το μέσο μήκος των τραχεϊδών του αυξητικού δακτυλίου κυμάνθηκε μεταξύ 1,993 – 2,852 mm, το μέσο μήκος των τραχεϊδών του πρώιμου ξύλου μεταξύ 1,950 – 2,803 mm και το μέσο μήκος των τραχεϊδών του όψιμου ξύλου μεταξύ 2,090 – 3,001 mm. Αυξανομένου του πλάτους των αυξητικών δακτυλίων μειώνεται το μέσο μήκος των τραχεϊδών σε όλα τα ύψη και των δύο δέντρων ενώ αυξανομένης της ηλικίας αυξάνεται το μέσο μήκος των τραχεϊδών. Οι σχέσεις μεταξύ του μήκους των τραχεϊδών (y) με τις δύο μεταβλητές "πλάτος αυξητικού δακτυλίου (x1)" και "ηλικία (x2)" για τα τρία ύψη και των δύο δέντρων είναι της μορφής y = a +bx1 +cx2 με υψηλούς συντελεστές προσδιορισμού. Στην κατακόρυφη και στην πλάγια μεταβλητότητα του μήκους των τραχεϊδών παρουσιάστηκε τάση αύξησης του μήκους των τραχεϊδών από τη βάση μέχρι το ύψος των 7,5 m και στη συνέχεια μείωση του μήκους μέχρι το ύψος των 16 m και στα δύο δέντρα.
description: From an experimental plantation of Douglas-fir aged 50 years old, the basic qualitative characteristics of two Douglas-fir trees were studied at three heights for each tree. Concretely, the characteristics which were determined was age, ring width and latewood width in every height. Afterwards, dry density and tracheid length of earlywood and latewood were determined. Based on the values that were found for the characteristics of the two trees above, the horizontal, vertical and oblique variability of dry density and of tracheid length were studied, as well as the correlations between some qualitative characteristics. The ring width at the base of the two trees was found to be increased from the age of 12–17 years and afterwards it was found to be reduced. At the base and both heights (7,5 m and 16 m) of the two trees the average ring width is ranged from 5,262–6,588 mm, the average width of earlywood from 3,885–5,221 mm and the average width of latewood from 0,921–1,741 mm. The result was that increasing the ring width, the latewood percentage was reduced. There was no relation between dry density and age, with some consistency for the three heights of both trees and the average value of dry density is ranged from 0,378–0,471 g/cm³. Also, dry density was found to be reduced with the increase of ring width and increased with the increase of latewood percentage. The equations that attribute the correlation between dry (y) and the two variables "ring width (x1)" and "age (x2)" are attributed by the equation y = a + bx1 + cx2 with coefficient of determination R² = 0,393 for tree 1 and R² = 0,260 for tree 2. In vertical and oblique variability, it was not observed any clear tendency of dry density along the stems. At the base and in the two heights (7,5 m and 16 m) of the trees, the average tracheid length of ring width is ranged from 1,993–2,852 mm, the average tracheid length of earlywood from 1,950–2,803 mm and the average tracheid length of latewood from 2,090–3,001 mm. The average tracheid length was reduced as the ring width was increasing, in all heights of both trees, while by increasing the age the average tracheid length was increased. The correlations between tracheid length (y) and the two variables "ring width (x1)" and "age (x2)" for the three heights of both trees are attributed by the equation y = a + bx1 + cx2 with high coefficients of determination. In vertical and oblique variability, tracheid length tended to increase from the base to the height of 7,5 m while afterwards occurred a reduction of tracheid length up the height of 16 m in both trees.